Folketing
2013-02-08

Tak. Nu har vi hørt flere ordførere nævne problematikken med farver og godkendelse af farver. Har ministeren nogen som helst idé om, hvornår miljøministeren kommer med det her regelsæt for tatoveringsfarver? Jeg tænker, at det jo er fint nok, at vi kan tage fat på problematikker om hygiejne og god tatovørskik, men det, som jeg synes fylder rigtig, rigtig meget, er lige præcis problematikken med, hvad det er man fylder ind under huden på mennesker, som gerne vil have en tatovering. Derfor synes jeg, det er vigtigt, at dette regelsæt kommer lidt hurtigt. Hvad kan ministeren fortælle?